Ɣer taggara, ayen i nwala deg umezruy n uselmed n tmaziɣt d tarrayin i sseqdacen seg tallit tamhersit armi d ass-a, d akken yella-d waṭas n ubeddel deg tarrayin i sseqdacen ɣas akken yal tarrayt tesεa azal-is deg tallit-is i usebɣes n uselmed-is i d- yellan tikwal s wudem uffir. Maca lexsas d wuguren i d-yellan deg tarrayt tansayt d tarrayt tusridt i d-yeglan s usnerni deg uselmed n tmaziɣt ladɣa , imi yuɣal uselmed-is ibedd ɣef tusnalmedt.S wakka aselmed n tutlayt n tmaziɣt ilaq-as ad as-yettunefk wazal meqqren d tezrawt lqayen , ladɣa , mi d tutlayt tamaynut deg unagraw n uselmed.